LV Eiropas Savienības Oficiālais Vēstnesis L 312/49

EIROPAS PARLAMENTA, PADOMES UN KOMISIJAS LĒMUMS

(2005. gada 4. novembris)

par Eiropas Biroja krāpšanas apkarošanai (OLAF) Uzraudzības komitejas locekļu iecelšanu

(2005/833/EK, Euratom)

EIROPAS PARLAMENTS,

EIROPAS SAVIENĪBAS PADOME,

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Eiropas Atomenerģijas kopienas dibināšanas līgumu,

ņemot vērā Komisijas 1999. gada 28. aprīļa Lēmumu 1999/352/EK, EOTK, Euratom par Eiropas Biroja Krāpšanas apkarošanas (OLAF) izveidi (1), un jo īpaši tā 4. pantu,

ņemot vērā Eiropas Parlamenta un Padomes 1999. gada 25. maija Regulu (EK) Nr. 1073/1999 (Euratom) (2) un 1999. gada 25. maija Regulu (EK) Nr. 1074/1999 par izmeklēšanu, ko veic Eiropas Birojs krāpšanas apkarošanai (OLAF) (3), un jo īpaši šo regulu 11. panta 2. punktu,

tā kā:

(1) Regulas (EK) Nr. 1073/1999 (Euratom) un Nr. 1074/1999 11. panta 2. punkts nosaka, ka Eiropas Biroja Krāpšanas apkarošanai (OLAF) Uzraudzības komiteja sastāv no piecām neatkarīgām pieaicinātām personām, kurām ir vajadzīgā kvalifikācija, lai attiecīgās valstīs tās varētu iecelt vadošos amatos, kas saistīti ar Biroja darbības jomām.

(2) Uzraudzības komitejas locekļu, kas iecelti 1999. gada 1. augustā, darbības termiņš ir beidzies. Tādēļ jāieceļ jauni Uzraudzības komitejas locekļi cik drīz vien iespējams.

(3) Minēto Regulu 11. panta 2. punkts nosaka, ka šīs personas, savstarpēji vienojoties, ieceļ Eiropas Parlaments, Padome un Komisija,

IR NOLĒMUŠAS ŠĀDI.

1. pants

1. Ar šo šādas personas tiek ieceltas par Eiropas Biroja krāpšanas apkarošanai (OLAF) Uzraudzības komitejas locekļiem no 2005. gada 30. novembra:

— Peter STRÖMBERG

— Kálmán GYÖRGYI

— Rosalind WRIGHT

— Luis LÓPEZ SANZ-ARANGUEZ

— Diemut R. THEATO.

2. Ja kāda no minētajām personām atkāpjas no Uzraudzības komitejas locekļa amata, mirst vai iegūst invaliditāti, to nekavējoties aizvieto ar pirmo personu Uzraudzības komitejas sarakstā:

— Eugeniusz RUŚKOWSKI

— Albertus Hendrikus KORTHALS

— Jaroslav FENYK

— Stefano DAMBRUOSO.

2. pants

Pildot savus pienākumus, viņi nelūdz un nepieņem nevienas valdības vai iestādes, organizācijas, biroja vai aģentūras norādījumus.

Viņi nerisinās jautājumus, kas tiešā vai netiešā veidā skar viņu personīgās intereses un traucē viņu neatkarībai, jo īpaši ģimenes un finanšu intereses.

Viņu rīcība nodotās lietas un apspriedes viņi turēs noslēpumā.

3. pants

Uzraudzības komitejas locekļi saņem atlīdzību par izdevumiem, kas radušies pildot savus pienākumus un saņem dienas naudu par katru pienākumu pildīšanas dienu. Atlīdzības apjomu un procedūru nosaka Komisija.

4. pants

Komisija par šo lēmumu informēs iepriekš minētās personas un nekavējoties paziņos ikvienai personai, kas vēlāk iecelta par Uzraudzības komitejas locekli saskaņā ar 1. panta 2. punktu.

Iecelšanu veic saskaņā ar 11. panta 2. un 3. punktu Regulā (EK) Nr. 1073/1999 (Euratom) un Regulā (EK) Nr. 1074/1999. Tas neierobežo turpmākus grozījumus šajos noteikumos, kurus var pieņemt Eiropas Parlaments un Padome.

5. pants

Šo lēmumu publicē Eiropas Savienības Oficiālajā Vēstnesī.

Briselē un Luksemburgā, 2005. gada 4. novembrī Eiropas Parlamenta vārdā — priekšsēdētājs J. BORRELL FONTELLES Padomes vārdā — priekšsēdētājs Ben BRADSHAW Komisijas vārdā — priekšsēdētāja vietnieks Siim KALLAS

(1) OV L 136, 31.5.1999., 20. lpp.

(2) OV L 136, 31.5.1999., 1. lpp.

(3) OV L 136, 31.5.1999., 8. lpp.